**Проект**

**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**ПОСТАНОВЛЕНИЕ**

**………. от ………. 2024 г.**

за изменение и допълнение на Наредбатa за таксите за използване на летищата за обществено ползване и за аеронавигационно обслужване в Република България, приета с Постановление № 280 на Министерски съвет от 1998 г. (обн., ДВ, [бр. 2](apis://Base=NORM&DocCode=85103001&Type=201) от 1999 г., изм. и доп., [бр. 15](apis://Base=NORM&DocCode=85103002&Type=201) от 2000 г., [бр. 9](apis://Base=NORM&DocCode=85103003&Type=201) от 2001 г., [бр. 62](apis://Base=NORM&DocCode=85103004&Type=201) от 2001 г., [бр. 19](apis://Base=NORM&DocCode=85103005&Type=201) от 2002 г., изм., [бр. 16](apis://Base=NORM&DocCode=85103006&Type=201) от 2003 г., [бр. 32](apis://Base=NORM&DocCode=85103007&Type=201) от 2004 г., доп., [бр. 71](apis://Base=NORM&DocCode=85103008&Type=201) от 2004 г., изм., [бр. 15](apis://Base=NORM&DocCode=851030596&Type=201) от 2005 г., [бр. 96](apis://Base=NORM&DocCode=851030622&Type=201) от 2005 г., [бр. 22](apis://Base=NORM&DocCode=851030701&Type=201) от 2006 г., изм. и доп., [бр. 1](apis://Base=NORM&DocCode=851030725&Type=201) от 2007 г., [бр. 25](apis://Base=NORM&DocCode=8510308034&Type=201) от 2007 г., изм., [бр. 34](apis://Base=NORM&DocCode=8510308092&Type=201) от 2008 г., бр. 92 от 2008 г.; изм. и доп., [бр. 28](apis://Base=NORM&DocCode=8510311020&Type=201) от 2010 г., изм., [бр. 20](apis://Base=NORM&DocCode=8510311107&Type=201) от 2011 г., изм. и доп., [бр. 107](apis://Base=NORM&DocCode=8510312094&Type=201) от 2011 г., [бр. 94](apis://Base=NORM&DocCode=8510313038&Type=201) от 2012 г., [бр. 38](apis://Base=NARH&DocCode=8510314041&Type=201) от 2013 г., доп., [бр. 41](apis://Base=NARH&DocCode=8510314067&Type=201) от 2014 г., изм. и доп., [бр. 67](apis://Base=NARH&DocCode=8510315045&Type=201) от 2014 г., бр. 45 от 2015 г. изм., [бр. 11](apis://Base=NARH&DocCode=8510317021&Type=201) от 2016 г., бр. 21 от 2017 г., изм. и доп., [бр. 102](apis://Base=NARH&DocCode=8510318020&Type=201) от 2017 г., изм., [бр. 20](apis://Base=NARH&DocCode=8510319046&Type=201) от 2018 г., изм. и доп., [бр. 46](apis://Base=NARH&DocCode=8510320046&Type=201) от 2019 г., бр. 46 от 2020 г., бр. 91 от 2021 г., бр. 44 от 2022 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1**. В Приложение № 2 към чл. 11, ал. 1; чл. 13, ал. 2 и 3; чл. 16, ал. 2 се правят следните изменения и допълнения:

1. Точка 1 се изменя така:

„1. Такса за кацане съгласно чл. 11, ал. 1

(Размерът на таксите е в евро)

|  |  |  |
| --- | --- | --- |
| **Максимално излетно тегло (MTOW) на въздухоплавателно средство (тонове)** | **Международни полети** | **Вътрешни полети** |
| До 3 т | 24 евро | 11 евро |
| Над 3 до 10 т | 48 + 17 евро за всеки тон над 3 т | 23 евро |
| Над 10 до 20 т | 220 + 16 евро за всеки тон над 10 т | 67 евро |
| Над 20 до 40 т | 390 + 4,50 евро за всеки тон над 20 т | 90 евро |
| Над 40 до 60 т | 485 + 8 евро за всеки тон над 40 т | 112 евро |
| Над 60 до 80 т | 655 + 5,50 евро за всеки тон над 60 т | 135 евро |
| Над 80 до 100 т | 770 + 5,50 евро за всеки тон над 80 т | 157 евро |
| Над 100 т | 890 + 5,50 евро за всеки тон над 100 т | 179 евро |

2. В т. 1.2 думите „в размер 3 евро за всеки тон от максималното излетно тегло на въздухоплавателното средство“ се заменят с „като при извършване на международен полет“.

3. В т. 2 се правят следните изменения:

а) точка 2.2 се изменя така:

„2.2. Размерът на таксата за базиране (временно) на летищата за едно денонощие е равен на 10 на сто от размера на таксата за кацане всеки интервал от време, равен на 24 часа, или за част от него.“

б) точка 2.3 се изменя така:

„2.3. След изпълнение на международен полет таксата паркинг или базиране се изчислява на база на таксата за кацане за международен полет. След изпълнение на вътрешен полет таксата паркинг или базиране се изчислява на база на таксата за кацане за вътрешен полет.“

в) точка 2.4 се отменя.

4. В т. 3 се правят следните изменения:

а) в т. 3.1 се правят следните изменения:

аа) точка 3.1 се изменя така:

„3.1. 11,90 евро (единадесет евро и деветдесет цента) за пътници, заминаващи с международни полети.“

аб) точка 3.1.1 се отменя.

б) точка 3.2 се изменя така:

„3.2. 2,00 (две) евро за пътници, заминаващи с вътрешни полети.“

5. Точка 4 се изменя така:

„4. Такса за сигурност.

(Размерът на таксите е в евро)

4.1. Размерът на таксата за сигурност за въздухоплавателни средства, превозващи пътници, се събира за всеки заминаващ пътник и е равен на:

4.1.1. За летище Варна - 6,50 евро (шест евро и петдесет цента) на заминаващ пътник;

4.1.2. За летище Бургас - 5,50 евро (пет евро и петдесет цента) на заминаващ пътник.

4.2. Такса за сигурност за въздухоплавателни средства, които не превозват пътници

4.2.1. За всеки пристигащ или заминаващ полет на/от летище Варна или на/от летище Бургас, изпълняващ товарен, технически или друг вид полет с въздухоплавателно средство, което не превозва пътници и е с максимално излетно тегло до 6 т, се събира такса за сигурност в размер на 10,00 (десет) евро.

4.2.2. За всеки пристигащ или заминаващ полет на/от летище Варна или на/от летище Бургас, изпълняващ товарен, технически или друг вид полет с въздухоплавателно средство, което не превозва пътници и е с максимално излетно тегло 6 т и повече, се събира такса за сигурност в размер на 25,00 (двадесет и пет) евро.

4.2.3. Превозвачите, извършващи полети с въздухоплавателни средства, които не превозват пътници, заплащат еднократно таксата по т. 4.2.1. и т. 4.2.2. при изпълнение на тренировъчни полети, независимо от броя на фактическите излитания и кацания на едно и също въздухоплавателно средство в рамките на едно денонощие на едно и също летище.“

6. Създават се точки 7 и 8:

„7. Отстъпки за стимулиране развитието на трафика:

7.1. Върху таксата за кацане са приложими следните отстъпки за стимулиране на нов целогодишен маршрут по международна линия до летище Варна:

|  |  |
| --- | --- |
| Период на приложимост | Размер |
| Година 1 | 95 на сто намаление |
| Година 2 | 70 на сто намаление |
| Година 3 | 30 на сто намаление |

Отстъпката е приложима в периода извън активния летен сезон (от 1 януари до 31 май вкл. и от 1 октомври до 31 декември вкл.).

7.2. Върху таксата за кацане на ВС, таксата за обслужване на пътници и таксата за сигурност са приложими следните отстъпки за стимулиране на нов целогодишен маршрут по международна линия до летище Бургас.

|  |  |
| --- | --- |
| Период на приложимост | Размер |
| Година 1 | 80 на сто намаление |
| Година 2 | 60 на сто намаление |
| Година 3 | 40 на сто намаление |

Отстъпката е приложима в периода извън активния летен сезон (от 1 януари до 31 май вкл. и от 1 октомври до 31 декември вкл.).

7.3. Върху таксата за кацане и таксата за обслужване на пътници са приложими следните отстъпки за стимулиране на нов сезонен маршрут до/от летище Варна или до/от летище Бургас от/до държави от Персийския залив, Азербайджан, Узбекистан и Казахстан, изпълняван в продължение на минимум 3 последователни месеца:

|  |  |
| --- | --- |
| Период на приложимост | Размер |
| Година 1 | 60 на сто намаление |
| Година 2 | 50 на сто намаление |
| Година 3 | 40 на сто намаление |

Отстъпката е приложима през цялата година.

7.4. Върху таксата за обслужване на пътници са приложими следните отстъпки на база достигнат обем от заминаващи пътници по международни линии извън активния летен сезон (от 1януари до 31 май вкл. и от 1 октомври до 31 декември вкл.) за летище Варна и летище Бургас:

|  |  |  |  |
| --- | --- | --- | --- |
| Ниво | Брой заминаващи пътници | | Отстъпка на заминаващ пътник (възрастен) от приложимия размер на таксата |
| От | До |
| 1 | 50 001 | 100 000 | 7,50 евро |
| 2 | 100 001 | 150 000 | 10,00 евро |
| 3 | 150 001 | 250 000 | 11,50 евро |
| 4 | 250 001 | > | 11,75 евро |

7.4.1. Заминаващите пътници извън активния летен сезон се изчисляват кумулативно за летище Варна и за летище Бургас.

7.4.2. Заминаващите пътници извън активния летен сезон се изчисляват за всяка авиокомпания отделно.

7.4.3. След достигане на определеното ниво, всички заминаващи пътници (възрастни) извън активния летен сезон получават съответната отстъпка.

7.4.4. За летище Варна отстъпката от таксата за обслужване на пътници на база достигнат обем от заминаващи пътници по международни линии извън активния летен сезон се комбинира със стимулиращата отстъпка за нов целогодишен маршрут по международна линия до летище Варна.

7.4.5. За летище Бургас отстъпката от таксата за обслужване на пътници на база достигнат обем от заминаващи пътници по международни линии извън активния летен сезон не се комбинира с други стимулиращи отстъпки. Ако даден маршрут се квалифицира за две стимулиращи отстъпки, се прилага по-високата отстъпка.

8. Подробните критерии, правила и условия за прилагане на програмата за стимулиране развитието на трафика са публично достъпни на интернет страницата на съответното летище.“

**ЗАКЛЮЧИТЕЛНА РАЗПОРЕДБА**

**§ 2.** Постановлението влиза в сила от 15 април 2024 г.

**МИНИСТЪР-ПРЕДСЕДАТЕЛ:**

**НИКОЛАЙ ДЕНКОВ**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**ВАНЯ СТОЙНЕВА**

**Иван Марков**

Главен секретар на

Министерството на транспорта и съобщенията

**Красимира Стоянова**

Директор на дирекция „Правна” в

Министерството на транспорта и съобщенията